قازاقستانین باشکندی آستانادا، خوجالی قتل‌عامینین قوربانلاری فوتوگراف سرگی‌سی ایله آنیلدی.
سرگینین آچیلیش مراسیمین‌ده چیخیش ائد‌ن آذربایجانین آستانا ائلچیسی رشاد ممدوولا، گئچن ایل خوجالی قتل‌عامی قوربانلارینین خاطره‌سینه تشکیل ائتدیکلری فوتوگراف سرگی‌سینه بو ایل قازاقیستان‌دا ۱۹۲۸-۱۹۳۳.جو ایللرده یاشانان قیتلیق، هولوکاست و کامبوج حادثه‌لرین‌دن فوتوشکیللری علاوه ائتدیکلرینی بیلدیردی.
آچیلیش مراسیمین‌ده ایشتیراک ائد‌ن تورک مدنیتی و میراثی فوندو باشقانی گونای افندیئوا، خوجالی سوی‌قیریمینین اوزرین‌دن ۲۶ ایل گئچمه‌سینه باخمایاراق، حادثه‌ده چکیلن آجیلارین اینسانلارا هله ده تأثیر ائتدیگینی وورغولایاراق،
"سوی‌قیریملار بو گون اوچون درس اولمالی‌دیر. ساواش و ظلم اویقارلیغی ترک ائتمه‌لی‌دیر" دئیه دانیشدی.
ظلمله مباریزه‌نین هر کسین وظیفه‌سی اولدوغونا ایشاره ائد‌ن افندیئوا،
"ظلوم و شدت حادثه‌لری اوزون‌دن اینسانلار اؤلور، مد‌نی اثرلر محو ائدیلیر. بو پروسه‌ده تورک خالقلاری اورتاق ارثلرینی قوروماق اوچون بیرلشمه‌لی‌دیر. باریش و برابرلیک یولو ایله ظلم و زوراکیلیغین قارشی‌سینی آلاجاغیمیزا اینانیریق" دئدی.
